[{"text_idx": "#000004", "text": "MTU\u0308 Vo\u0303ru Folkloorifestival kutsub osa saama toredast ja \u201cummamuudu\u201d festivalist, mis toimub ta\u0308navu suvel 26. korda 8.-11. juulini."}, {"text_idx": "#000005", "text": "Vo\u0303ru folkloorifestival kutsub maama\u0308rke ko\u0308itma"}, {"text_idx": "#000006", "text": "Esmaspa\u0308eva o\u0303htul kell 21 kutsub Vo\u0303ru folkloorifestivali meeskond tervitama festivalina\u0308dalat ja ta\u0308histama kolme maama\u0308rki."}, {"text_idx": "#000007", "text": "Selle aasta festival kannab pealkirja \u201cMillest rikkad, sellest helded\u201d. Oma rikkuse ma\u0308rkamiseks ja ma\u0308rkimiseks kutsubki meeskond tulema va\u0308lja esmaspa\u0308eva o\u0303htul kell 21 ja ma\u0308rgistama va\u0308epaeltega mo\u0303ned Vo\u0303ru linna ja Vo\u0303rumaa va\u0308ekad paiga. Meeskond on esimesteks ma\u0308rkideks va\u0308lja valinud hoolimise, so\u0303na ja heli ma\u0308rgid. Nii ka\u0308iakse esmaspa\u0308eva o\u0303htul la\u0308bi kolm paika: Vo\u0303ru Katariina kirik, Kreutzwaldi kuju ja Teppo lo\u0303o\u0303tsatalu."}, {"text_idx": "#000008", "text": "Kreutzwald pani vanad eesti muinaslood Kalevipojast ilusasse keelde. Ja eristuvad ju me oma August Teppo meisterdatud lo\u0303o\u0303tsad teistest u\u0308limalt puhta heli ja kauni ta\u0308mbri ehk teppo timmi poolest. Teppo on siinkandi Stradivarius. Las see ko\u0303lab liiga uhkeldavalt. Aga kui me nii tunneme? Sel aastal on August Teppo 140. su\u0308nniaastapa\u0308ev."}, {"text_idx": "#000011", "text": "Korraldajate so\u0303nul on nad ro\u0303o\u0303msad, kui iga festivali ku\u0308laline nendega esmaspa\u0308eva o\u0303htul kell 21 algaval retkel kaasa lo\u0308o\u0308b. Aga veelgi enam, mo\u0303tleb, milline on tema jaoks see ko\u0303ige-ko\u0303ige suurem rikkus, mida jagada. Nii saab 8.-12. juulini toimuva XXI Vo\u0303ru folkloorifestivali idee ko\u0303ige paremini edasi kantud ja me ise veel rikkamaks."}, {"text_idx": "#000012", "text": "Parimad lo\u0303o\u0303tsama\u0308ngijad valmistuvad Teppo vo\u0303istuma\u0308ngimiseks"}, {"text_idx": "#000013", "text": "Algas Eestimaa parimate lo\u0303o\u0303tsama\u0308ngijate registreerumine XXI Vo\u0303ru Folkloorifestivalil toimuvale traditsioonilisele teppo tu\u0308u\u0308pi lo\u0303o\u0303tsade vo\u0303istuma\u0308ngimisele. U\u0308htlasi ta\u0308histatakse vo\u0303istuma\u0308ngimisega pillimeistri 140. su\u0308nniaastapa\u0308eva. Va\u0308ga pika ajalooga vo\u0303istuma\u0308ngimine on 8.-12. juulini toimuva XXI Vo\u0303ru Folkloorifestivali \u201eMillest rikkad, sellest helded\u201c u\u0308ks ta\u0308htsu\u0308ndmus, kuhu igal aastal on kogunenud u\u0308le kolmeku\u0308mne lo\u0303o\u0303tsama\u0308ngija u\u0308le kogu Eesti. Sel korral toimub vo\u0303istuma\u0308ngimine 11. juulil."}, {"text_idx": "#000015", "text": "ALGAJAD \u2013 ma\u0308ngijad, kes on vaid aasta lo\u0303o\u0303tspillima\u0308ngu o\u0303ppinud;\nNOORED \u2013 vanuses kuni 20 aastat;\nA\u0308SSAD \u2013 ta\u0308iskasvanute klassis 1., 2. vo\u0303i 3. koha vo\u0303itnud ma\u0308ngijad."}, {"text_idx": "#000016", "text": "Mullu vo\u0303itis vo\u0303istuma\u0308ngimise Po\u0303lvast pa\u0308rit Toomas Ojasaar, kel oli see juba kolmas vo\u0303it selles vo\u0303istlusklassis. Kolmekordne a\u0308ssade klassi vo\u0303itja pa\u0308lvib lo\u0303o\u0303tsakuninga tiitli. Seega sai Toomas Ojassaarest u\u0308ldse kolmas lo\u0303o\u0303tsakuningas lo\u0303o\u0303tsa vo\u0303istuma\u0308ngimise pikas ajaloos Aivar Teppo ja Juhan Uppini ko\u0303rval."}, {"text_idx": "#000018", "text": "Festival tuli o\u0308o\u0308sel Vo\u0303rru jutulo\u0303nga kerides"}, {"text_idx": "#000020", "text": "Vastu ta\u0308nast tekkisid Vo\u0303ru linna keskva\u0308ljakule ja linna peata\u0308navale puude otsa jutukerad, mis viivad kesklinnast kultuurikeskusesse Kannel. Sel moel tuli linna homme algav XX Vo\u0303ru Folkloorifestival \u201cLugu\u201d."}, {"text_idx": "#000021", "text": "Jutukerad u\u0308hendavad kahte festivali tegevuste po\u0303hikohta \u2013 kesklinnas asuvat vabalava Kandle aiaga, kus toimuvad suuremad kontserdid."}, {"text_idx": "#000022", "text": "\u201cTahtsime juba enne festivali suunata kohalikud inimesed arutelule, mida u\u0308ks nii suur pidu u\u0308ldse ta\u0308hendab,\u201d u\u0308tles festivali tegevjuht Kadri Valner. \u201cTegu ei ole ju pelgalt viis pa\u0308eva kestva tantsupeoga, vaid siin po\u0303imuvad erinevate rahvaste kultuurid, nende lood ja laulud. Lugulaulud, kui soovite.\u201d"}, {"text_idx": "#000023", "text": "16.-20. juulini toimuva juubelifestivali ajal saab linna ku\u0308laline osaleda mitmeku\u0308mnel kontserdil ja tantsutoas, kuhu lisaks Eesti esinejatele on kutsutud tantsuru\u0308hmad Mordvast, Prantsusmaalt, Baskimaalt, Slovakkiast, La\u0308tist ja Austriast. Vo\u0303ru Folkloorifestival on suurim iga-aastane rahvatantsu-keskne rahvusvaheline festival Eestis, ja\u0308rgmine ta\u0308navune suur tantsupidu pa\u0308rast tantsupidu."}, {"text_idx": "#000024", "text": "Festivali la\u0308biv teema \u201cLugu\u201d tutvustab nende rahvaste kultuuri la\u0308bi traditsiooniliste tantsude, rahvusso\u0308o\u0308kide ning pa\u0308rimuslike lugude o\u0303htutega, millest paljud on kokku kogunud Eestimaa parim muinasjutuvestja Piret Pa\u0308a\u0308r. Lisaks festivaliku\u0308laliste lugude ra\u0308a\u0308givad omi jutte ja viivad uudistajad Vo\u0303ru linnas ringi uitama mitmed siinsed kultuuri- ja kogukonnategelased."}, {"text_idx": "#000025", "text": "Loomulikult on lisaks tavapa\u0308rastele kontsertidele festivalikavas ka ku\u0308laliste jaoks armsaks saanud Ta\u0308navatants, mille tantsud seab u\u0308ldtantsupeol liigijuht olnud ja seal parima tantsuseade eest Kristjan Toropi stipendiumi pa\u0308lvinud Vo\u0303ru tantsuo\u0303petaja Maire Udras. Samuti o\u0303htulaulud Tamula ja\u0308rve rannal, mitmed simmanid, rahvuslo\u0303una. Kolmel pa\u0308eval on avatud ka\u0308sito\u0308o\u0308laat ning o\u0303htuti saab na\u0308ha Matsalu loodusfilmide festivali vo\u0303idufilme. Traditsiooniliselt on u\u0308ks olulisim tunnusu\u0308ritus le Eesti kokku tulevate lo\u0303o\u0303tsama\u0308ngijate vo\u0303istuma\u0308ngimine Teppo tu\u0308u\u0308pi lo\u0303o\u0303tsadel. Seda ta\u0308iendavad simmanid Teppo lo\u0303o\u0303tsatalus ning lo\u0303o\u0303tsa o\u0308o\u0308u\u0308likool."}, {"text_idx": "#000026", "text": "Festival ei toimu ainult Vo\u0303ru linnas, vaid laieneb Maapa\u0308evadel tervesse maakonda."}, {"text_idx": "#000027", "text": "Algas Eestimaa parimate lo\u0303o\u0303tsama\u0308ngijate registreerumine 19. juulil toimuvale traditsioonilisele teppo tu\u0308u\u0308pi lo\u0303o\u0303tsade vo\u0303istuma\u0308ngimisele ta\u0308navu juubelit ta\u0308histaval Vo\u0303ru folkloorifestivalil."}, {"text_idx": "#000028", "text": "Va\u0308ga pika ajalooga vo\u0303istuma\u0308ngimine on 16.-20. juulini toimuva XX Vo\u0303ru Folkloorifestivali u\u0308ks ta\u0308htsu\u0308ndmus, kuhu igal aastal on kogunenud u\u0308le kolmeku\u0308mne lo\u0303o\u0303tsama\u0308ngija u\u0308le kogu Eesti."}, {"text_idx": "#000029", "text": "ALGAJAD \u2013 ma\u0308ngijad, kes on vaid aasta lo\u0303o\u0303tspillima\u0308ngu o\u0303ppinud;"}, {"text_idx": "#000030", "text": "NOORED \u2013 vanuses kuni 20 aastat;"}, {"text_idx": "#000031", "text": "A\u0308SSAD \u2013 ta\u0308iskasvanute klassis 1., 2. vo\u0303i 3. koha vo\u0303itnud ma\u0308ngijad. Loe edasi: Parimad lo\u0303o\u0303tsama\u0308ngijad valmistuvad Teppo vo\u0303istuma\u0308ngimiseks"}, {"text_idx": "#000032", "text": "XX Vo\u0303ru Folkloorifestival avab pu\u0308hapa\u0308eval hooaja"}, {"text_idx": "#000035", "text": "Festivali tegevjuht Kadri Valner: \u201dLool on hea va\u0308gi, ta paneb kuulama ja mo\u0303tlema. Ta vajab kahte poolt ja on oluline nii ra\u0308a\u0308kijale kui kuulajale. Kui kokku saavad erinevad lood, vo\u0303ivad neist saada laulud vo\u0303i tantsud vo\u0303i lugulaulud.\u201d"}, {"text_idx": "#000037", "text": "\u201dMeeldiv on, et festival on rahvusvaheliselt ta\u0308na nii tuntud, et saame vastu vo\u0303tta vaid iga kuuenda soovija,\u201d to\u0303des Valner. See on ma\u0308rk pikaaegsest traditsioonist ning heast ettevalmistusto\u0308o\u0308st. Mullu vo\u0303eti Vo\u0303ru folkloorifestival UNESCO juures tegutseva festivalide organisatsiooni CIOFF nimekirja."}, {"text_idx": "#000038", "text": "Festivalihooaja avab selle aasta tunnuslausega samanimeline folklooriansambel Skaz Venemaalt Pihkva oblastist. Ansambel loodi 1977. aastal. Tegemist on unikaalse ja eksperimenteeriva kollektiiviga, kes on to\u0303estanud, et vene rahvalike muusikainstrumentide loomingulised vo\u0303imalused on piiritud. Kuigi ansambli loomingupalett po\u0303hineb kindlalt rahvuslikkusel, on seda aja jooksul mo\u0303jutanud maailmakultuur ning ta on rikastunud uute va\u0308rvide ja kaasaegse ko\u0303laga. Ansambli tantsugrupis on omavahel u\u0308hendatud tants ja na\u0308itlejameisterlikkus. Iga tantsunumber jutustab mo\u0303nd lugu, seeto\u0303ttu sobib Skaz eriti ha\u0308sti avama selleaastast Vo\u0303ru folkloorifestivali hooaega."}, {"text_idx": "#000040", "text": "Lugude jutustamine on me elus nii loomulik asi, et me mo\u0303ni kord ei ma\u0308rkagi selle erilisust. Me ra\u0308a\u0308gime perele o\u0303htulauas samal pa\u0308eval toimunust, vanaisa ra\u0308a\u0308gib pojapojale oma poisikesepo\u0303lvest. Armastajad ra\u0308a\u0308givad loo u\u0308ksiolemisest jne."}, {"text_idx": "#000042", "text": "Kui kokku saavad erinevad lood, vo\u0303ivad neist saada laulud vo\u0303i tantsud vo\u0303i lugulaulud."}, {"text_idx": "#000043", "text": "Mis saab lugulauludest vo\u0303i tantsulugudest aga siis, kui kokku saavad erinevad rahvad, erinevad kultuurid, kel igal u\u0308hel on ra\u0308a\u0308kida oma lugu? Need lood me festivalile toomegi."}, {"text_idx": "#000044", "text": "Meil on ra\u0308a\u0308kida ka oma lugu \u2013 20 korra saamise ja olemise lugu. Seega vaatame sel korral ka festivaliloo algusesse ja kulgemisse. Ja ehk mo\u0303nel hetkel mo\u0303tleme ka selle peale, et mis oleks saanud siis, kui see Vo\u0303rumaa jaoks nii loomulikuna tunduv festivalilugu oleks ja\u0308a\u0308nud su\u0308ndimata..."}, {"text_idx": "#000046", "text": "Vo\u0303ru folkloorilaval andsid u\u0308hise kontserdi La\u0308ti ja Nepaali rahvatantsijad. Kaks ta\u0308iesti erinevat kultuuri, kuid u\u0308ks ja sama armastus oma rahva muusika ja tantsu vastu."}, {"text_idx": "#000047", "text": "Kontserti alustasid la\u0308tlased, noored u\u0308lio\u0303pilased Jelgavast. Triibulised seelikud, valged pluusid,vestid, punased lehvid patsides, lo\u0303pmatult pikad kirjud vo\u0308o\u0308d ei tohiks meile, eestlastele, olla vo\u0303o\u0303rad. To\u0303si, pastelde asemel kandsid La\u0308ti noormehed pikki musti sa\u0308a\u0308rikuid. Kui pu\u0308u\u0308da la\u0308tlaste tantsu iseloomustada, siis vo\u0303iks seda teha kolme ma\u0308rkso\u0303na abil: tempo, teatraalsus ja ro\u0303o\u0303m. Noorte tudengite tantsu ja\u0308lgides oli va\u0308ga va\u0308he neid hetki, kui mo\u0303ni tantsujalg lihtsalt po\u0303randal puhkas. Ku\u0308ll keerutati u\u0308ksi ja koos, joosti ja hu\u0308pati ning keerutati ja\u0308lle. Oleks olnud pa\u0308ris po\u0303nev teada, missuguse pulsiga tantsiti pa\u0308rast 45 minutit esinemist viimast hoogsat tantsu. Lisaks tempole, oli nauditav ja\u0308lgida ka la\u0308tlaste kehakeelt, miimikat. Silmad, kulmud, suu, ka\u0308ed \u2013 ko\u0303ik ma\u0308ngisid tantsule kaasa. Kui meie rahvatantsijad seovad vo\u0308o\u0308d vo\u0303imalikult ko\u0303vasti kinni, et need ikka pu\u0308siks, siis La\u0308ti neiud lasid mitmes tantsus oma vo\u0308o\u0308d lahti ja nendest said olulised tantsu osad. Ja naeratus, see ei kustunud vist ku\u0308ll kuni viimase tantsuni u\u0308hegi noore na\u0308olt. Oli tunda, et tantsiti suure ro\u0303o\u0303muga. Seega pakkusid lo\u0303unanaabrid koduselt tuttavat ja sa\u0308ravat rahvatantsu. Loe edasi: La\u0308tlased ja nepaallased lustisid folgilaval"}, {"text_idx": "#000049", "text": "Vo\u0303ru folkloorifestivalil pika traditsiooniga lo\u0303o\u0303tsama\u0308ngijate jo\u0303ukatsumise vo\u0303itis ta\u0308navu a\u0308ssade klassis Richard Ott Leitham."}, {"text_idx": "#000050", "text": "Kokku vo\u0303istles Vo\u0303ru Kandle aias lo\u0303unamaiselt po\u0303letava pa\u0308ikese all 27 ma\u0308ngijat neljas vo\u0303istlusklassis \u2013 noored, algajad, ta\u0308iskasvanud ja a\u0308ssad."}, {"text_idx": "#000052", "text": "Lo\u0303o\u0303tsavo\u0303istluse peakorraldaja Priidu Teppo so\u0303nul oli ta\u0308navu va\u0308ga palju uusi ma\u0308ngijaid, kes varem pole Vo\u0303ru lo\u0303o\u0303tsavo\u0303istlusel osalenud. Eraldi va\u0308a\u0308rib va\u0308lja toomist ka kolme po\u0303lvkonna Ruusama\u0308ede u\u0308lesastumine u\u0308hel vo\u0303istlusel. Loe edasi: Ta\u0308navune lo\u0303o\u0303tsaa\u0308ss on Richard Ott Leitham"}, {"text_idx": "#000053", "text": "Homme algab taas suurim lo\u0303o\u0303tsavo\u0303istlus Eestimaal"}, {"text_idx": "#000054", "text": "Teppo lo\u0303o\u0303tsa 110. su\u0308nnipa\u0308ev Vo\u0303rumaa muuseumis 2006.aastal"}, {"text_idx": "#000056", "text": "Folkloorifestivali u\u0308hele ta\u0308htsamale u\u0308ritusele, laupa\u0308eval kell 11 Vo\u0303ru Kultuurimajas Kannel algavale vo\u0303istuma\u0308ngimisele on oodatud enam kui 30 pillimeest u\u0308le Eesti. Mullu vo\u0303istles 34 ma\u0308ngijat neljas vanuseklassis \u2013 noored, algajad, ta\u0308iskasvanud ja a\u0308ssad. A\u0308ssade klassis vo\u0303idutses Po\u0303lvast pa\u0308rit Toomas Ojasaar, kel oli see teine vo\u0303it selles vo\u0303istlusklassis. Kolmekordne vo\u0303itja pa\u0308lvib lo\u0303o\u0303tsakuninga tiitli."}, {"text_idx": "#000057", "text": "Vo\u0303istuma\u0308ngimine toimub Eesti kuulsaima lo\u0303o\u0303tsameistri August Teppo valmistatud lo\u0303una-eesti ehk teppo tu\u0308u\u0308pi lo\u0303o\u0303tsadel."}, {"text_idx": "#000059", "text": "Seekordne, juba 19. Vo\u0303ru folkloorifestival toob maailma kohale tantsu- ja rahvamuusikaru\u0308hmade na\u0308ol Nepaalist kuni Puerto Riconi, kes so\u0303bralikult segunevad kohalike ja la\u0308hemalt tulijatega, andes koos u\u0308le 40 kontserdi eri paikades Vo\u0303rus ja mujal Vo\u0303rumaal."}, {"text_idx": "#000060", "text": "La\u0308hemalt kogu festivali kavast vaata "}, {"text_idx": "#000061", "text": "Kui u\u0308ks kangesti tu\u0308u\u0308tu ka\u0308rbes jutustada (veel enam kirjutada) oskaks, jutustaks (kirjutaks) ta Vo\u0303ru folkloorifestivali laadalt ja\u0308rgmise loo:"}, {"text_idx": "#000064", "text": "Esimest korda on Eesti suurimal iga-aastasel rahvatantsutraditsiooni kandval rahvusvahelisel festivalil o\u0303igus to\u0303mmata u\u0308les ko\u0303ige autoriteetsema u\u0308lemaailmse folkloorifestivalide organisatsiooni, UNESCO juures tegutseva CIOFFi lipp. Seni ei ole Eestis ja ka La\u0308tis olnud u\u0308htegi regulaarset CIOFFi (International Council of Organizations of Folklore Festivals and Folk Arts) egiidi all toimuvat folkloorifestivali peale kolmes Balti riigis ku\u0308lakorda ka\u0308iva Baltica."}, {"text_idx": "#000065", "text": "Kollased labajalatantsu ja\u0308ljed Vo\u0303ru ta\u0308navatel juhivad linna keskva\u0308ljakult \u201eKandle\u201c aeda, kus linna la\u0308biva osalejate rongka\u0308igu ja\u0308rel astub neljapa\u0308eva o\u0303htul suurel avakontserdil lisaks ko\u0303igile oodatud ku\u0308lalisru\u0308hmadele u\u0308les teadaolevalt maailma esimene vokiorkester. O\u0303htu lo\u0303peb simmaniga, kus ko\u0303ik saavad o\u0303ppida erinevate osalevate maade rahvatantsusid otse originaaleeskujude ja\u0308rgi."}, {"text_idx": "#000066", "text": "La\u0308bi ko\u0303igi festivalipa\u0308evade neljapa\u0308evast pu\u0308hapa\u0308evani on linna keskva\u0308ljakul ko\u0303igi vo\u0303rukate ja linna ku\u0308laliste jaoks festivali ka\u0308sito\u0308o\u0308- ja kunstilaat ning toimuvad vabalava kontserdid. Loomulikult toimub taas legendaarne vo\u0303istuma\u0308ngimine Teppo tu\u0308u\u0308pi lo\u0303o\u0303tsadel, ta\u0308navatants ja o\u0303htulaulud Tamula a\u0308a\u0308res ja palju muud huvitavat."}, {"text_idx": "#000067", "text": "XIX Vo\u0303ru Folkloorifestival toimub 11.-15. juulini ja kannab sel aastal pealkirja \u201eTeljed\u201c."}, {"text_idx": "#000068", "text": "Festival tuli o\u0308o\u0308sel Vo\u0303rru kollaste labajalavalsi sammudega"}, {"text_idx": "#000070", "text": "\u201cTahtsime varakult na\u0308idata, et festival on juba kohal,\u201d u\u0308tles festivali tegevjuht Kadri Valner. \u201cPealegi tegime sel moel va\u0308ikese ninanipsu kurikaelale, kes pa\u0308evade kaupa festivalireklaame tulpadelt maha kisub\u201d."}, {"text_idx": "#000071", "text": "Kollased jalaja\u0308ljed na\u0308itavad esmakordselt festivalile tulijale suuna ka\u0308tte, kuidas kesklinnast minna teistesse festivalipaikadesse \u2013 Kandle aeda ja Tamula ja\u0308rve a\u0308a\u0308rde."}, {"text_idx": "#000072", "text": "Labajalavalsi ja\u0308lgi mo\u0308o\u0308da minnes saab kulgeja aga tee lo\u0303pus juba ka tantsu selgeks."}, {"text_idx": "#000073", "text": "XIX Vo\u0303ru Folkloorifestival toimub 11.-15.juulini. Lisaks traditsioonilistele kontsertidele Vo\u0303rus ja maakonna erinevais paigus ka\u0308tkeb suvine festivaliprogramm Vo\u0303ru linna la\u0308bivat Ta\u0308navatantsu, publiku ja esinejate u\u0308hised o\u0303htulaule, Eestimaa kuulsaima lo\u0303o\u0303tsameistri, Vo\u0303rumaalt pa\u0308rit August Teppo nimelist eesti lo\u0303o\u0303tsa vo\u0303istuma\u0308ngimist, to\u0308o\u0308tubasid, ka\u0308sito\u0308o\u0308laata, kirikukontserte ja noorte muusikute u\u0308lesastumisi. Festivalil esineb ligi 400 rahvatantsijat ja -muusikut nii Eestist kui u\u0308le maailma."}, {"text_idx": "#000076", "text": "XIX Vo\u0303ru Folkloorifestival ja\u0308tkab hooaega tantsutubadega. Homme osaleb sel oma rahvalaulude ja tantsudega mari folklooriansambel Kudo\u0303rongo\u0303r (Lumikelleuke)."}, {"text_idx": "#000077", "text": "Marimaal Ors\u030canka rajoonis tegutsev ja 1990. aastal asutatud ansambel esitab ekspeditsioonidel kogutud autentset mari folkloori. Nad pu\u0308u\u0308avad elus hoida vanu mari kombeid, erilist ro\u0303hku pannakse rahvariiete sa\u0308ilitamisele ja rahvusliku ka\u0308sito\u0308o\u0308 arendamisele. Lisaks kohalikule korjatud folkloorile esitatakse ka teiste mari etniliste gruppide vanu rahvalaule, mille seas onvanad kombe-, pulma- ja nekrutilaulud. Lisaks on repertuaaris rahvatantsud, milles domineerivad vanemad turgi rahvaste mo\u0303jutustega idamaride tantsud."}, {"text_idx": "#000078", "text": "Tantsutoas esitatakse laule ja tantse ning o\u0303petatakse neid ko\u0303igile huvilistele ta\u0308histades sellega ka mari sangari pa\u0308eva. Loe edasi: Mari rahvalaulud ja tantsud homme Vo\u0303ru folkloorifestivali tantsutoas Haanjas"}, {"text_idx": "#000079", "text": "Mu\u0308u\u0308ki jo\u0303udsid Vo\u0303ru Folkloorifestivali passid"}, {"text_idx": "#000080", "text": "11.-15. juulini toimuva XIX Vo\u0303ru Folkloorifestivali passid jo\u0303udsid mu\u0308u\u0308ki Piletilevi mu\u0308u\u0308gikohtades ja veebipoes."}, {"text_idx": "#000081", "text": "Pass tagab festivali ajal sissepa\u0308a\u0308su ko\u0303igile kontsertidele. Vaid rahvuslikule lo\u0303unale ja bussireisile peab passiomanik eraldi pileti ostma. Passi saab ka\u0308epaela vastu vahetada festivali ajal festivalikeskuses, mis asub kultuurimajas \u201cKannel\u201d."}, {"text_idx": "#000082", "text": "Festivali passi soodushind on kuni juuni lo\u0303puni 20 eurot, pa\u0308rast seda to\u0303useb hind 28 euroni. Festivalile saavad tasuta ko\u0303ik kuni 7-aastased lapsed (kaasa arvatud). Et va\u0308ltida lapse vanuse ma\u0308a\u0308ramisega tekkida vo\u0303ivaid probleeme, palume po\u0308o\u0308rduda kontserdipaiga piletimu\u0308u\u0308jate poole, kes panevad dokumendi ettena\u0308itamisel lapsele ka\u0308epaela."}, {"text_idx": "#000083", "text": "Lisaks traditsioonilistele kontsertidele Vo\u0303rus ja maakonna erinevais paigus ka\u0308tkeb suvine festivaliprogramm Vo\u0303ru linna la\u0308bivat Ta\u0308navatantsu, publiku ja esinejate u\u0308hised o\u0303htulaule, Eestimaa kuulsaima lo\u0303o\u0303tsameistri, Vo\u0303rumaalt pa\u0308rit August Teppo nimelist eesti lo\u0303o\u0303tsa vo\u0303istuma\u0308ngimist,to\u0308o\u0308tubasid, ka\u0308sito\u0308o\u0308laata, kirikukontserte ja noorte muusikute u\u0308lesastumisi. Festivalil esineb ligi 400 rahvatantsijat ja -muusikut nii Eestist kui u\u0308le maailma."}, {"text_idx": "#000084", "text": "Vo\u0303ru Folkloorifestival avab hooaja taas tantsutoaga"}, {"text_idx": "#000085", "text": "Neljapa\u0308eval, 7. ma\u0308rtsil lo\u0308o\u0308b XIX Vo\u0303ru Folkloorifestival oma hooaja valla tantsutoaga, kus tutvustatakse selleaastase festivali plaane."}, {"text_idx": "#000086", "text": "Vo\u0303rumaa u\u0308ks suuremaid kultuurisu\u0308ndmusi, 11.-15. juulil toimuv XIX Vo\u0303ru Folkloorifestival kannab nime \u201eTeljed\u201c."}, {"text_idx": "#000087", "text": "\u201eSee teema on mitmeta\u0308henduslik,\u201c u\u0308tles festivali tegevjuht Kadri Valner. \u201eVo\u0303ime ra\u0308a\u0308kida kangastelgedest, millel aastasadu on kootud vaipu vo\u0303i triibuseelikuid. Selle mustrid moodustavad ajatelje eilsest ta\u0308nasesse, la\u0308bivad triibuna meie elu- ja kultuuriloo. Saame ra\u0308a\u0308kida ka paralleelsetest vo\u0303i ristuvatest telgedest, seda nii matemaatikas, koduehituses kui.... inimsuhetes. Leidsime, et see sobib oma mitmeta\u0308henduslikkuses Eesti suurimale iga-aastast rahvusvahelisele rahvatantsufestivalile ha\u0308sti\u201c."}, {"text_idx": "#000088", "text": "\u201eTa\u0308naseks on programm paigas, va\u0308lisru\u0308hmad valitud ja peagi avame uksed ka me oma tantsuru\u0308hmadele,\u201c lisas Valner"}, {"text_idx": "#000089", "text": "Juba traditsiooniliselt avab festival oma hooaja kevadel. Ja\u0308rgmisel neljapa\u0308eval on ko\u0303ik tantsuhimulised oodatud esimesse tantsutuppa, kus lisaks siitkandi tantsude koostantsimisele tutvustavad korraldajad la\u0308hemalt selleaastaseid plaane."}, {"text_idx": "#000092", "text": "Vo\u0303ru Folkloorifestival avab hooaja tantsutoaga"}, {"text_idx": "#000093", "text": "Juba traditsiooniliselt avab festival oma hooaja kevadel. Ja\u0308rgmisel neljapa\u0308eval on ko\u0303ik tantsuhimulised oodatud esimesse tantsutuppa, kus lisaks siitkandi tantsude koostantsimisele tutvustavad korraldajad la\u0308hemalt selleaastaseid plaane. Tantse o\u0303petab Kadri Lepasson, pu\u0308u\u0308nel on Lo\u0303una-Eesti parimad pillima\u0308ngijad Tarmo Noormaa, Toomas Ojasaar, Valter Sikk ja Harri Lindmets koos Ojasaare ja Lepassoni o\u0303pilastega. XIX Vo\u0303ru folkloorifestivali esimene tantsutuba toimub neljapa\u0308eval, 7. ma\u0308rtsil algusega kell 19.oo Vo\u0303ru klubis Club Balance."}, {"text_idx": "#000094", "text": "Lisaks traditsioonilistele kontsertidele maakonna erinevais paigus ka\u0308tkeb suvine festivaliprogramm Vo\u0303ru linna la\u0308bivat Ta\u0308navatantsu, publiku ja esinejate u\u0308hised o\u0303htulaule, Eestimaa kuulsaima lo\u0303o\u0303tsameistri, Vo\u0303rumaalt pa\u0308rit August Teppo nimelist eesti lo\u0303o\u0303tsa vo\u0303istuma\u0308ngimist, to\u0308o\u0308tubasid, ka\u0308sito\u0308o\u0308laata, kirikukontserte ja noorte muusikute u\u0308lesastumisi. Festivalil esineb ligi 400 rahvatantsijat ja -muusikut nii Eestist kui mujalt. \u201cTa\u0308naseks on programm paigas, va\u0308lisru\u0308hmad valitud ja peagi avame uksed ka oma tantsuru\u0308hmadele,\u201d lisas Valner."}, {"text_idx": "#000097", "text": "Ta\u0308na toimuvas viimases festivalieelses tantsutoas tutvustavad korraldajad la\u0308hemalt selleaastaseid plaane ja kutsuvad ko\u0303iki folkloorihuvilisi koos pilli ma\u0308ngima ja tantsima. Tantsutuba toimub Tamula rannal (Bungalos) ja saab alguse kell 20."}, {"text_idx": "#000099", "text": "Vo\u0303rumaa u\u0308ks suuremaid iga-aastaseid kultuurisu\u0308ndmusi, 12.-15. juulil toimuv XVIII Vo\u0303ru Folkloorifestival kannab nime \u201cPa\u0308ivgi tands tso\u0303o\u0303rin\u201d."}, {"text_idx": "#000100", "text": "Festivalil esineb ligi 400 rahvatantsijat ja -muusikut nii Eestist kui u\u0308le maailma. Lisaks traditsioonilistele kontsertidele maakonna erinevais paigus ka\u0308tkeb suvine festivaliprogramm Vo\u0303ru linna la\u0308bivat Ta\u0308navatantsu, publiku ja esinejate u\u0308hised o\u0303htulaule, Vo\u0303rumaalt pa\u0308rit kuulsa lo\u0303o\u0303tsameistri August Teppo nimelist eesti lo\u0303o\u0303tsa vo\u0303istuma\u0308ngimist, to\u0308o\u0308tubasid, ka\u0308sito\u0308o\u0308laata, kirikukontserte ja noorte muusikute u\u0308lesastumisi vabalaval."}, {"text_idx": "#000101", "text": "Festivali avaetendus \u201cSuvehaljas tantsusamm\u201d toimub 12. juuli o\u0303htul kell 18 Lo\u0303o\u0303tsatalus Loosu ku\u0308las. Tantsivad Vo\u0303ru linna parimad rahvatantsijad, neid saadavad Mari Kalkun ja so\u0303brad."}, {"text_idx": "#000104", "text": "Vo\u0303ro folkloorifestivaalil om rahvalo\u0303 ega\u0308 aasta vahtsit ja vanno tandso\u0303 opatu, timahava teta\u0308s tuud viilgi ina\u0308mb, lupa folgipido vahtso\u0303no\u0303 rahvatandsuso\u0303brast pa\u0308a\u0308ko\u0303rraldaja Valneri Kadri."}, {"text_idx": "#000106", "text": "Suur folgipido pa\u0308a\u0308lkira\u0308ga \u00abPa\u0308ivgi tands tso\u0303o\u0303rin\u00bb teta\u0308s tandsupauguga vallalo\u0303 12.07. Vo\u0303ro vallan Loosu ku\u0308la\u0308n Teppo lo\u0303o\u0303dsatalon \u2013 Vo\u0303romaa u\u0308ts ko\u0303vo\u0303mb tandsuoppaja Udraso\u0303 Maire vida\u0308 sa\u0308a\u0308l tandsuetendu\u0308st \u00abSuvo\u0303hal\u2019as tandsusamm\u00bb. Tandsus ma\u0308ng Kalkuna Mari u\u0308ten so\u0303pruga."}, {"text_idx": "#000107", "text": "Valneri Kadri u\u0308tel\u2019, et festivaali vallategemises valiti lo\u0303o\u0303dsameistri Teppo Augusti kodotalo selle, et Vo\u0303romaa rahvuspilli lo\u0303o\u0303tsa viilgi ina\u0308mb va\u0308lla\u0308 na\u0308u\u0308da\u0308da\u0308. Vo\u0303ro folkloorifestivaali rongka\u0308u\u0308k ja pa\u0308a\u0308kontso\u0303rt tulo\u0303va timahava riidi, 13.07."}, {"text_idx": "#000108", "text": "Tandsu, mida\u0308 festivaalil opatas, omma kaarajaan, reilendri, subota ja tuustep.Va\u0308lla\u0308maalaisilo\u0303 saado\u0303tas kah oppus, et na\u0308 saasi joba koton naido\u0303 tandso\u0303ga tutvas. Va\u0308lla\u0308maa ru\u0308hma\u0308 umako\u0303rda oppaso\u0303 u\u0308te uma tandsu mi rahvalo\u0303 selges. Simmanil ja uulidsatandsu aigu saa rahvas opitutuido\u0303 tandso\u0303 mo\u0303istmist va\u0308lla\u0308 na\u0308u\u0308da\u0308da\u0308. Loe edasi: Vo\u0303ro folgipido kuts tandsmist opma"}, {"text_idx": "#000110", "text": "Viimases festivalieelses tantsutoas tutvustavad korraldajad la\u0308hemalt\nselleaastaseid plaane ja kutsuvad ko\u0303iki folkloorihuvilisi koos pilli"}, {"text_idx": "#000111", "text": "Vo\u0303rumaa u\u0308ks suuremaid iga-aastaseid kultuurisu\u0308ndmusi, 12.-15. juulil toimuv\nXVIII Vo\u0303ru Folkloorifestival kannab nime \u201cPa\u0308ivgi tands tso\u0303o\u0303rin\u201d. \u201cSellega\nro\u0303hutame koostantsimise ja \u2013 musitseerimise vo\u0303lu,\u201d u\u0308tleb festivali\ntegevjuht Kadri Valner. \u201cLoodame festivali eel ja ajal toimuvates\ntantsutubades esinejaid ning publikut koostantsimise ja musitseerimise\nabil senisest veelgi tugevamalt siduda,\u201d lisab ta."}, {"text_idx": "#000113", "text": "XVIII Vo\u0303ru Folkloorifestivali tantsutuba toimub Tamula rannal (Bungalos)\nreedel, 29. juunil algusega kell 20."}, {"text_idx": "#000114", "text": "Vo\u0303ru Folkloorifestival otsib taas lo\u0303o\u0303tsakuningat"}, {"text_idx": "#000115", "text": "XVIII Vo\u0303ru Folkloorifestivalil toimub traditsiooniline August Teppo nimeline lo\u0303o\u0303tsama\u0308ngijate jo\u0303ukatsumine. Vo\u0303ru folkloorifestivali u\u0308hele ta\u0308htsamale u\u0308ritusele, 14. juulil kell 11 algavale vo\u0303istuma\u0308ngimisele on oodatud lo\u0303o\u0303tsama\u0308ngijad u\u0308le Eesti. Vo\u0303istuma\u0308ngimine toimub Eesti kuulsaima lo\u0303o\u0303tsameistri August Teppo to\u0308o\u0308de eeskujul valmistatud lo\u0303una-eesti ehk teppo tu\u0308u\u0308pi lo\u0303o\u0303tsadel."}, {"text_idx": "#000116", "text": "Mullu vo\u0303istles 32 ma\u0308ngijat neljas vanuseklassis \u2013 noored, algajad, ta\u0308iskasvanud ja a\u0308ssad. A\u0308ssade klassis vo\u0303idutses Po\u0303lvast pa\u0308rit Toomas Ojasaar. Auhindu, mille on va\u0308lja pannud Vo\u0303ru vald, jagub iga vo\u0303istlusklassi kolmele parimale ning nagu ikka on vo\u0303imalus kolmekordsel a\u0308ssade klassi vo\u0303itjal saada auva\u0308a\u0308rt lo\u0303o\u0303tsakuninga tiitel."}, {"text_idx": "#000117", "text": "XVIII Vo\u0303ru Folkloorifestival toimub 12.-15. juulini ja kannab sel aastal pealkirja \u201ePa\u0308ivgi tands tso\u0303o\u0303rin\u201c."}, {"text_idx": "#000119", "text": "Sadakond vo\u0303rukat o\u0303ppis ungari tantsu"}, {"text_idx": "#000120", "text": "Ligi sada tantsuhuvilist lustis Vo\u0303rumaal Puigal toimunud XVIII Vo\u0303ru Folkloorifestivali ungari tantsutoas, kus oma maa rahvatantse o\u0303petas juba varemgi Eestit ku\u0308lastanud folgiansambel Csu\u0308rrento\u030b. Csu\u0308rrento\u030b on ungari rahvamuusikaelu u\u0308ks aktiivsemaid liikmeid. Juba ku\u0308mme aastat on neil Budapestis oma tantsutuba, 2008. aastast alates vo\u0303etakse osa ka Ungari enimku\u0308lastavaid tantsutubasid korraldava Go\u0308do\u0308ri klubi tegevusest. Ansambel esitas peamiselt moldva csangode rahvamuusikat. Ansamblit iseloomustab nooruslikkus, autentse rahvamuusika isikupa\u0308rane esitamine, ku\u0308latraditsioonide toomine linnakeskkonda.."}, {"text_idx": "#000121", "text": "Puigale olid kogunenud ungari tantse o\u0303ppima kohalikud rahvatantsuru\u0308hmad, kes samal o\u0303htul tegid ka u\u0308hisproove suviseks Vo\u0303rumaa tantsupeoks. Palju oli huvilisi ka kohalike pillimeeste ja lihtsalt uudishimulike hulgas."}, {"text_idx": "#000122", "text": "Kolmas festivalieelne tantsutuba toimub maikuu teisel poole."}, {"text_idx": "#000123", "text": "XVIII Vo\u0303ru Folkloorifestival lo\u0308o\u0308b juba ja\u0308rgmisel kolmapa\u0308eval tantsutoa uksed valla"}, {"text_idx": "#000125", "text": "12.-15. juulil toimuv XVIII Vo\u0303ru Folkloorifestival, suurim omataoline Eestis, kannab seekord nime \u201ePa\u0308ivgi tands tso\u0303o\u0303rin\u201c. Tantsutubades festivali eel ja ajal loodavad korraldajad esinejaid ning publikut koostantsimise ja musitseerimise abil senisest veelgi tugevamalt siduda."}, {"text_idx": "#000126", "text": "Esimeses tantsutoas tutvustatakse suvist festivali ja Vo\u0303ru peo kuulsat ta\u0308navatantsu."}, {"text_idx": "#000128", "text": "Kaasa lo\u0308o\u0308ma on oodatud ko\u0303ik rahvamuusikud, kellele tantsuks ma\u0308ngimine meeltmo\u0308o\u0308da."}, {"text_idx": "#000129", "text": "Selles tantsutoas keskendume valdavalt ku\u0308lapidude tantsumuusikale, mida tavatseti ma\u0308ngida Eestis 19. sajandi teisel poolel ja 20. sajandi alguses."}, {"text_idx": "#000130", "text": "Ko\u0303ik festivali so\u0303brad ja toetajad, tantsust ja rahvalikust muusikast lugupidavad inimesed on su\u0308damest oodatud!"}, {"text_idx": "#000132", "text": "Ja\u0308rjekordne Vo\u0303ru folkloorifestival sai ajalooks"}, {"text_idx": "#000133", "text": "Pu\u0308hapa\u0308eval lo\u0303ppes u\u0308heksa riigi u\u0308hendorkestri esinemisega ja\u0308rjekordne Vo\u0303ru folkloorifestival, mis sel korral oli pu\u0308hendatud ehtele."}, {"text_idx": "#000134", "text": "Enne peo lo\u0303ppenuks kuulutamist tegi Vo\u0303ru linnavolikogu esimees Erki Saarman teatavaks mo\u0303ned faktid ta\u0308navusest peost. Ta\u0308navatantsu tantsis ligi 2000 tantsijat. Nelja pa\u0308eva jooksul toimus 53 erinevat u\u0308ritust. Oma kaupu pakkus u\u0308le 140 ka\u0308sito\u0308o\u0308lise ja kaupmehe. Osales 35 erinevat truppi tantsijaid, lauljaid, pillima\u0308ngijaid ja seda ko\u0303ike ka\u0308is vaatamas ligikaudu 10 000 inimest. \u201eEestis hoitakse oma kultuuri ha\u0308sti. Meid on piisavalt palju, et maailmale hu\u0308u\u0308da: meie laul kostab ja meie meel kestab!\u201c kinnitas Saarman oma ko\u0303nes."}, {"text_idx": "#000135", "text": "Peakorraldaja Peeter Laursoni so\u0303nul oli see ilus pidu, kus Vo\u0303ru folkloori aardelaegas kogus palju ilusaid ehteid. Peakorraldaja ta\u0308nas ko\u0303iki, nii esinejaid kui pealtvaatajaid ning kutsus ku\u0308lalisi tagasi kas u\u0308ksi, kambaga vo\u0303i hulgakesi. \u201eSee oli pidu su\u0308damest su\u0308damesse,\u201c ma\u0308rkis Laurson."}, {"text_idx": "#000136", "text": "Ts\u030cehhid na\u0308itavad oma pillilaeka aardeid"}, {"text_idx": "#000137", "text": "Uurides Vo\u0303ru folkloorifestivali kava, torkasid silma kolm laegast \u2013 tarkuselaegas, ka\u0308sito\u0308o\u0308laegas ja pillilaegas. Otsustasin neid laekaid kaema (avama) minna."}]